stanford-oval/wikipedia huggingface dataset:
ברנרד שרמן

| --- | --- |
אין תמונה חופשית
 לידה:  2 בפברואר 1942 טורונטו, קנדה 
 פטירה:  15 בדצמבר 2017 (בגיל 75) טורונטו, קנדה 
 מדינה:  קנדה קנדה
 מקום מגורים:  צפון יורק 
 השכלה:  אוניברסיטת טורונטו  Forest Hill Collegiate Institute  המכון הטכנולוגי של מסצ'וסטס  William Lyon Mackenzie Collegiate Institute 
 מעסיק:  Empire Laboratories, אפוטקס 
 בת זוג:  הוני שרמן
 פרסים והוקרה:  חבר במסדר קנדה 
 
ברנרד צ'ארלס "בארי" שרמן (באנגלית: Bernard Charles "Barry" Sherman; ‏1942 - 15 בדצמבר 2017) היה איש עסקים ונדבן יהודי-קנדי, יו"ר ומנכ"ל יצרנית התרופות אפוטקס. הוא דורג בידי המגזין "פורבס" כקנדי ה-12 בעושרו, ושוויו הנקי של הונו בעת מותו הוערך ב-3.2 מיליארד דולר אמריקני.
גופתו נמצאה לצד גופת אשתו הוני בביתם שבצפון יורק, אונטריו, בנסיבות שהוגדרו "חשודות". בינואר 2018 דווח כי בניגוד להערכות ראשוניות לפיהן מדובר היה במקרה של רצח והתאבדות, חקירת המקרה הובילה למסקנה שבני הזוג שרמן ככל הנראה נרצחו על ידי רוצחים שכירים.
הזוג הותיר אחריו ארבעה ילדים.
הערות שוליים

↑  דיווח ראשוני על המוות ברשת CBC הקנדית.
↑  חוקרים פרטיים: בני הזוג המיליארדרים שרמן מטורונטו נרצחו בחניקה, באתר כלכליסט, 22 בינואר 2018
↑  Donovan, Kevin (2018-01-19). "Barry and Honey Sherman were murdered, sources say". The Toronto Star (בCanadian English). ISSN 0319-0781. נבדק ב-2018-01-20.
ערך זה הוא קצרמרבנושא אישים. אתם מוזמנים לתרום לוויקיפדיה ו.
אדמון אבו

| --- | --- |

 לידה:  14 בפברואר 1828 דיאז, צרפת 
 פטירה:  16 בינואר 1885 (בגיל 56) בפסקה זו רשומה אחת נוספת שטרם תורגמה, הרובע התשיעי של פריז, צרפת 
 שם לידה:  Edmond François Valentin About 
 מדינה:  צרפת 
 מקום קבורה:  פר לשז 
 אירועים משמעותיים:  הלוויה (19 בינואר 1885) 
 שם עט:  Valentin de Quevilly 
 מקום לימודים:  תיכון שארלמיין, אקול נורמל סופרייר 
 שפות היצירה:  צרפתית, אנגלית 
 סוגה:  תיאטרון 
 זרם ספרותי:  Anti-Greek sentiment 
 בן או בת זוג:  אליס אוזי 
 פרסים והוקרה:  קצין בלגיון הכבוד (1867) 
 חתימה:   
 
אדמון פרנסואה ולנטין אַבּוּ (בצרפתית: Edmond François Valentin About, ‏נהגה ā-bö′; ‏14 בפברואר 1828 – 16 בינואר 1885) היה סופר, פובליציסט ועיתונאי צרפתי.
אבו נודע כסופר אנטי דתי, הוא היה פעיל פוליטית בעיקר בכתיבתו. כשנה לפני פטירתו נבחר כחבר האקדמיה הצרפתית אך מת לפני שמונה בפועל לתפקיד. הוא נקבר בבית הקברות פר לשז בפריז.
איידן גילן

| --- | --- |

גילן, 2012
 לידה:  24 באפריל 1968 (בן 56) אירלנדדרמקונדרה, דבלין, אירלנד
 מדינה:  אירלנד 
 תקופת הפעילות:  מ-1987
 פרופיל ב-IMDb
 
איידן גילן (באנגלית: Aidan Gillen, נולד ב-24 באפריל 1968), הוא שחקן אירי. מוכר בעיקר בזכות תפקידו כתומאס קרקטי בסדרה "הסמויה", אברמה גולד בסדרה "כנופיית ברמינגהאם" ובתפקיד פיטר בייליש בסדרה "משחקי הכס".
ביוגרפיה

נולד בשם איידן מרפי (Aidan Murphy) בדרמקונדרה, דבלין שבאירלנד. למד בתיכון סיינט וינסנט בעיר. אחותו, פיונולה מרפי היא שחקנית, ואחיו, ג'ון פול מרפי הוא מחזאי. גילן החל את קריירת המשחק שלו בגיל צעיר בתיאטרון דבלין לנוער, כאשר שיחק את דמותו של ניק בוטום במחזה חלום ליל קיץ. לאחר מכן עבר ללונדון. בשנות התשעים שיחק במספר תפקידי משנה בטלוויזיה ובקולנוע. בשנת 1999 שיחק את דמותו של סטיוארט אלן ג'ונס בסדרה קוויר בעיר בערוץ 4 הבריטי. על תפקיד זה היה מועמד לפרס באפט"א בקטגוריית שחקן ראשי. גילן היה מועמד לפרס טוני על הופעתו במחזהו של הרולד פינטר, השַׁמָּשׁ. בשנת 2003 שיחק בקומדיית הפעולה "צוות שנחאי" בתפקיד הנבל הראשי לורד נלסון רת'בון.
בשנת 2004, לאחר שרשת HBO התרשמה מביצועיו במחזה זה, הוא לוהק לתפקיד ראש העיר תומאס (טומי) קרקטי בסדרה הסמויה, עליו קיבל פרס מטעם אקדמית האירית למשחק, לשחקן הטוב בתפקיד ראשי בסדרת טלוויזיה. בתפקיד זה שיחק חמש שנים. בשנת 2010 הודיעה רשת HBO, על ליהוקו של גילן לסדרה משחקי הכס בתפקיד פיטר "אצבעון" בייליש, עליו היה מועמד בשנית לפרס השחקן הטוב ביותר מטעם האקדמיה האירית למשחק. הוא כיכב עם ג'ייסון סטיית'האם בסרט בליץ. גילן הופיע בתפקיד משני בסרט עלייתו של האביר האפל בשנת 2012.
בשנת 2016 גילם את דמותו של פול סרין במשחק היריות quantum break.
חיים אישיים

גילן נשא לאישה בשנת 2001 את חברתו אוליביה או'פלאניגן ולהם שני ילדים, ברי וג'ו.
פילמוגרפיה נבחרת > קולנוע

| שנה | סרט | תפקיד | הערות |
| --- | --- | --- | --- |
| 1995 | מעגל של חברים | איידן לינץ' |  |
| 2002 | The Final Curtain | דייב טרנר |  |
| 2003 | צוות שנחאי | לורד נלסון רת'בון |  |
| 2008 | 12 סיבובים | מיילס ג'קסון |  |
| 2008 | עלטה | קארל |  |
| 2011 | בליץ | וייס |  |
| 2012 | עלייתו של האביר האפל | סוכן CIA |  |
| 2013 | תחת שמי הקציר | קלייטון |  |
| 2014 | הכומר (אנ') | ד"ר פרנק הארט |  |
| 2015 | הרץ במבוך: מבחני הכווייה | ג'נסון |  |
| 2016 | מועדון שנות ה-80 | רוברט |  |
| 2017 | זוג אוהבים | רוברט |  |
| 2017 | קינג ארתור: אגדת החרב | גוספאט ביל |  |
| 2018 | הרץ במבוך: תרופת המוות | ג'נסון |  |
| 2018 | רפסודיה בוהמית | ג'ון רייד |  |
| 2019 | רוז בתפקיד ג'ולי | פיטר |  |
| 2021 | עד במנוסה | ג'ק בלאקוול |  |
| 2023 | Dance First | ג'יימס ג'ויס |  |
פילמוגרפיה נבחרת > טלוויזיה

| שנה | סדרה | תפקיד | הערות |
| --- | --- | --- | --- |
| 1993 | החשבון (The Bill) | ג'ף בארט |  |
| 1999 - 2000 | קוויר בעיר | סטיוארט אלן ג'ונס |  |
| 2000 | לורנה דון | קרבר דון (סרט טלוויזיה) |  |
| 2001 | Dice | גלן טיילור |  |
| 2003 | פוארו | אמייס קרייל |  |
| 2004 - 2008 | הסמויה | תומאס "טומי" קרקטי |  |
| 2009 | נפילה חופשית | גאס (סרט טלוויזיה) |  |
| 2010 | ת'ורן | פיל הנדריקס |  |
| 2011-2010 | Love/Hate | "ג'ון בוי" פוואר |  |
| 2013 | מיידיי | אוורט |  |
| 2011 - 2017 | משחקי הכס | פיטר "אצבעוני" בייליש |  |
| 2018 | המרגל שחזר מן הכפור | אלכס לימאס |  |
| 2019 - 2020 | פרויקט הספר הכחול (אנ') | ג'יי אלן היינק | תפקיד ראשי (2 עונות); 20 פרקים |
| 2021-הווה | בן ממשיך | פרנק קינסלה |  |
| 2021-הווה | ראש העיר של קינגסטאון | מילו סאנטר |  |
| 2022-הווה | The Dirty Black Bag |  | תפקיד ראשי; 8 פרקים |
| 2018-2023 | peaky blinders | אברמה גולד | תפקיד משני |
פילמוגרפיה נבחרת > תיאטרון

| שנה | שם | תפקיד | תיאטרון |
| --- | --- | --- | --- |
| 1993 | טרילוגיית וקספורד: בלפריי | דומיניק | תיאטרון בוש, לונדון |
| 2000 | הסערה | אריאל | תיאטרון אלמידה (לונדון) |
| 2003 | השמש | מיק | תיאטרון רנדאבאוט, ניו יורק |
נצחיות התורה

נצחיות התורה (או התורה היא נצחית) הוא ביטוי של פרשני התורה לפיו התורה היא על-זמנית ורלוונטית לכל דור ודור ועד סוף כל הדורות.
הרמב"ם מונה את האמונה והידיעה כי תורת משה היא נצחית לאחד מי"ג עיקרי היהדות.
מקורות בתורה

בתורה קיימות כמה טענות כי אין מדובר כאן בתורה בת-זמן מסוים, וכן הדבר נטען בציוויים המופיעים בתורה; ”וְכִי תִשְׁגּוּ וְלֹא תַעֲשׂוּ אֵת כָּל הַמִּצְו‍ֹת הָאֵלֶּה אֲשֶׁר דִּבֶּר ה' אֶל מֹשֶׁה.מִן הַיּוֹם אֲשֶׁר צִוָּה ה' וָהָלְאָה לְדֹרֹתֵיכֶם.” (במדבר טו כב). בספר דברים כתוב כי ”ה' אֱלֹהֵינוּ כָּרַת עִמָּנוּ בְּרִית בְּחֹרֵב, לֹא אֶת אֲבֹתֵינוּ כָּרַת ה' אֶת הַבְּרִית הַזֹּאת כִּי אִתָּנוּ אֲנַחְנוּ אֵלֶּה פֹה הַיּוֹם כֻּלָּנוּ חַיִּים.” (דברים ה ג), לפי פרשנים דתיים, כשם שאין דעתו של בונה טחנת מים שיסתובב רק על המים שעוברים כעת בנהר אלא לכל המים שעוברים כעת וגם למשך העתיד כן הדבר בתורת משה.
הדבר גם מסתמך על הכתוב כי התורה ניתנה לבני ישראל נתינה מוחלטת ולא שייך בזה נתינת תורה אחרת עד סוף כל העתים ”כי ..לא בשמים היא” (דברים) דורשת המדרש רבה בטענה שלא נטעה לומר כי משה אחר וחדש יעמוד בעתיד ויביא איזה תורה אחרת מן השמים כי כבר הודע לנו כי לא נשתייר איזה תורה חדשה בשמים שלא ניתנה על ידי משה רבנו.
סימוך נוסף לטענה הוא בספר תהילים על הכתוב ”קֶדֶם יָדַעְתִּי מֵעֵדֹתֶיךָ כִּי לְעוֹלָם יְסַדְתָּם.” (תהלים קיט קנב). פרשנים דתיים טוענים שאין לטעות לומר שתורת משה הייתה שייכת רק בימי דורות האבות והקדומים הראשונים ואחר כך נתבטלו אלא כי עדות התורה ייסודים לעולם וכמו שהיו בימי קדם כן שייכים לעולם.
הרב יהושע וולק כ"ץ טוען שעל השנות הכתוב "וגם בך יאמינו לעולם (שמות יט ט)" יש להבין את עניינו של תורת השם כנצחית, וזאת כי כבר העיד הכתוב שבני ישראל האמינו בהשם (שמות יד לא) ואין הכפל אלא לדייק כי האמונה בתורת משה תהיה עולמית ונצחית. וכן מוסיף לומר שגם יש כאן גם כעין לימוד מסוג דבר הלמד מעניינו, כי כל עניין בפרק יד של שמות מדבר בכללות עניין נתינת התורה.
מקורות בתורה > מצווה לדור מסוים בלבד

על אף האמונה הכללית כי התורה היא נצחית נטען בפרשנות כי יש אמנם מצוות כתובות בתורה שניתנו לדור המדבר או לדור כניסת ישראל לארץ ישראל בלבד. ונמנה מצוות חלוקת הארץ לבני שבט מסוים בלבד -כלומר שלא יועבר נחלה שבט מסוים אל שבט אחר- כאחת מהן.
בעל ספר החינוך בחר להקים את דעתו בנושא נצחיות התורה בהרחבו על מצוות מחיית שבעה עממין;
אולי חושב יחשוב שזו מצווה שאינה נוהגת לדורות אחר ששבעת עממין כבר אבדו וזה אמנם יחשבהו מי שלא יבין ענין נוהג לדורות ואינו נוהג לדורות..כל מצווה שהיא נעדרת ממנו מחמת שאינה נמצאת לנו שנוכל לעשותה אבל לא שהכתוב יתלה אותה בזמן מן הזמנים..אף כי כבר עשינו בהם המחוייב על ידי דוד..אעפ"כ לא תקרא מצווה..שאינה נוהגת
לדעתו של הרב דוד הופמן, יוסף בן מתתיהו הציג באמונה שהתורה לא נשתנתה כלל והודיע זאת ברורות בספרו נגד אפיון, שם גם כתב (לאחר חורבן בית שני): "כי גם בהלקח ממנו יקרנו וערינו וכל יתר מחמדינו, הנה תישאר לנו תורתנו לנצח נצחים".
יש יהודים דתיים שטוענים כי כשם שהקדוש ברוך הוא הוא אל נצחי כן תורתו שנתן על ידי משה היא נצחית כמוהו.
במשנת החסידות

ספרי החסידות נוהגים להתייחס לכל פסוק בתורה כהוראה השייכת לכל יהודי בכל זמן, כיוון שהתורה היא נצחית, ולכן הם מבקשים לעיתים קרובות למצוא את הרמז בפסוק הקשור לעבודת השם של כל יהודי באופן נצחי.
כל אדמור"י חב"ד לדורותיהם השתמשו בביטוי "התורה היא נצחית".
הערות שוליים

↑  ספר העקידה והאברבנאל
↑  דברים רבה פח, ו. ובפרשנות המהרז"ו: "היא נצחית עומדת לעד ולדור דור והיא משלמת את כל הדורות..לא ימצא עוד דוגמתה בשמים"
↑  מלבי"ם תהלים קיט קנב
↑  הקדמת י. כ"ץ לפירוש "פרישה ודרישה" לשולחן ערוך
↑  יוסף בן מתתיהו, נגד אפיון, מאמר שני, פרקים כ-כא. הרב דוד הופמן לספר דברים דף שכו
↑  יוסף בן מתתיהו, נגד אפיון, מאמר שני, פרק לח.
↑  מורה נבוכים ב לט. וכן התורה ניתנה לבני ישראל מסירה חלוטית עד כי על סמך הכתוב "אחרי רבים להטות" אין לשמוע לשום קול מלאך או נביא לבטל את דבריה -מהר"צ חיות לבבא מציעה דף נט, ב
↑  כמה דוגמאות: ספר התניא פרק י"ז, קונטרס אחרון לתניא ס"ה, מאמרי אדמו"ר האמצעי בראשית צג, שמות א דף פח, כאן נביאים וכתובים דף קצז.
| יהדות אורתודוקסית |
| --- | --- | --- |
| זרמים | חרדים (חסידים • ליטאים • חרדים ספרדים) • דתיים לאומיים (חרדים לאומיים) • אורתודוקסיה מודרנית • נאו-אורתודוקסיה |  |
| ארגונים רבניים | ק"ק כנסת ישראל • OU‏ • אגודת הרבנים • מועצת גדולי התורה • הרבנות הראשית לישראל • אגודת הרבנים בפולין • העדה החרדית • התאחדות קהלות החרדים • חבר הרבנים שעל ידי הפועל המזרחי • התאחדות הרבנים • ועידת רבני אירופה • מועצת חכמי התורה • מרכז רבני אירופה |  |
| הגות | עיקרי האמונה היהודית • תורה מן השמים • נצחיות התורה • אמונת חכמים • דעת תורה • טיעון העד (יהדות) |  |
הקהילה היהודית בקונסטנטין

יהודים בקונסטנטין. ציור של תאודור שאסריו, המאה ה-19.
בקונסטנטין, אלג'יריה, הייתה קהילה יהודית ותיקה, החל מהתקופה הרומית, ועד למאה ה-20. הקהילה חוותה תקופות של שגשוג לצד רדיפות ומשברים, והשפיעה רבות על החיים החברתיים והתרבותיים באזור.
ראשית ההתיישבות היהודית

העדויות הראשונות לנוכחות יהודית בקונסטנטין מתוארכות לתקופה הרומית. כתובות ארכאולוגיות שהתגלו באזור כוללות מצבות עם כיתוב בלטינית ומילים כמו "יודיאוס" (יהודי), המעידות על קיומה של קהילה יהודית מבוססת. חלק מהחוקרים מאמינים כי מקור היהודים שהיגרו לאזור הוא בערים רומיות אחרות כמו קרתגו, תיפאזה וסטיף.
ישנם דיונים בקרב היסטוריונים, האם חלק מיהודי האזור היו במקורם ברברים שהתייהדו, אך אין הוכחות חד-משמעיות לכך, והנושא נותר שנוי במחלוקת.
התקופה המוסלמית

עם הכיבוש המוסלמי במאה ה-7, עברה אלג'יריה לחיות תחת שלטון מוסלמי, ורוב תושביה קיבלו את האסלאם. אף על פי כן, הקהילות היהודיות באלג'יריה המשיכו להתקיים תחת מעמד של ד'ימי – מיעוט לא-מוסלמי המוגן על פי חוקי השריעה בתנאי תשלום מס גולגולת.
תחת שלטון המוראביטון והאלמוחדים, שסימלו את תקופת ימי הביניים המאוחרים, סבלו יהודי האזור מרדיפות קשות. רבים אולצו להתאסלם, ורק חלק קטן הצליח לשמור על יהדותו בסתר.
לאחר דעיכתה של האימפריה האלמוחדית, נכנסה קונסטנטין תחת שלטון השושלת המרינית במאה ה-13. בתקופה זו חל שיפור במעמדם של היהודים, והם זכו ליותר חופש דת ופולחן. הגעת מגורשי ספרד ב-1492 הביאה להתחזקות הקהילה והעשרת חייה התרבותיים והדתיים.
התקופה העות'מאנית

במאה ה-16 השתלטה האימפריה העות'מאנית על קונסטנטין, והקהילה היהודית הוסדרה מבחינה חברתית במעין רובע יהודי (המלאח) שנקרא קאע שרעא (בתרגום מילולי "תחתית העיר"). בתקופה זו חלו מגבלות מגורים שהגבילו את היהודים להתגורר אך ורק באזור מסוים, אך בתוך הקהילה פרחו חיי תרבות ודת. רבנים ומלומדים המשיכו ליצור ולכתוב, ובהם הרב מסעוד זרביב, שהקים בית כנסת חשוב במאה ה-17 ופרסם פירוש לתורה בשם "זרע אמת" בשנת 1715.
הכיבוש הצרפתי והשפעתו

עם כיבוש העיר על ידי הצרפתים בשנת 1837, חל שינוי דרמטי במעמד הקהילה. יהודי קונסטנטין הפכו לאזרחים צרפתים בעקבות צו כרמיה (1870), שקבע כי כל יהודי אלג'יריה יקבלו אזרחות צרפתית. המהלך עורר מתחים בינם לבין האוכלוסייה המוסלמית המקומית, שהחלה לראות בהם חלק מהממסד הקולוניאלי הזר.
מצד אחד, הכיבוש הצרפתי הביא ליהודים שוויון זכויות שלא ידעו כמותו תחת שלטון אסלאמי, העדפה מצד השלטונות הצרפתים, ואזרחות צרפתית. מצד שני, מתחילת התקופה הקולוניאלית הצרפתית באלג'יריה, הנהיגה צרפת רפורמות בקהילה היהודית (וכן בקהילה המוסלמית), שהחלישו את המוסדות המסורתיים כגון בתי הדין הרבניים וראש הקהילה, והכפיפו אותם לשלטון ולחוק הצרפתיים. ב-1834 צוצמצמו סמכויות בתי הדין לעיסוק בענייני משפחה בלבד, וב-1842 הם בוטלו כליל.
המאה ה-20 והשואה

במהלך מלחמת העולם השנייה, נשלטה אלג'יר הצרפתית על ידי משטר וישי, ששיתף פעולה עם גרמניה הנאצית. צו כרמיה בוטל, והיהודים איבדו את אזרחותם. הם הוגבלו בתחומי חינוך ותעסוקה וסבלו מאפליה רשמית.
עם סיום המלחמה הוחזרו זכויותיהם, אך בעקבות מלחמת העצמאות של אלג'יריה (1954–1962), כמעט כל יהודי העיר קונסטנטין היגרו לצרפת או לישראל.
ראו גם

יהדות אלג'יריה
לקריאה נוספת

ד"ר דניאל שוראקי, תולדות יהודי צפון אפריקה, מוסד ביאליק, 1972.
פרופ' שמעון שטרית, יהודי צפון אפריקה תחת שלטון האסלאם והקולוניאליזם, האוניברסיטה העברית בירושלים, 1994.
יוסף טובי, קהילות יהודיות במגרב בתקופת המודרנה, בתוך העת החדשה, אוניברסיטת תל אביב, 1997.
הערות שוליים

↑  עפרי אילני, אני כוזרי גאה, באתר הארץ, 16 במרץ 2008
↑  רבי מסעוד זרביב, חסיד בגלות ישמעאל
משפחה יהודית בקונסטנטין, שנת 1900 בקירוב. (היוצר לא ידוע)
האודיסיאה (סרט, 2026)

| --- | --- |
 מבוסס על:  האודיסיאה מאת הומרוס
 בימוי:  כריסטופר נולאן
 תסריט:  כריסטופר נולאן
 שחקנים ראשיים:  טום הולנד זנדאיה לופיטה ניונגו שרליז ת'רון מאט דיימון רוברט פטינסון אן האת'וויי
 מדינה:  הממלכה המאוחדת, ארצות הברית 
 חברת הפקה:  Syncopy Films
 חברה מפיצה:  סרטי יוניברסל
 הקרנת בכורה:  17 ביולי 2026
 שפת הסרט:  אנגלית 
 סוגה:  סרט פנטזיה, סרט היסטורי, סרט פעולה, סרט הרפתקאות, סרט אפי 
 דף הסרט ב־IMDb
 
האודיסאה (באנגלית: The Odyssey) הוא סרט הרפתקאות-פעולה אפי מיתולוגי שנכתב, יבוים ויופק על ידי כריסטופר נולאן ומבוסס על האודיסאה של הומרוס. מככבים בו טום הולנד, זנדאיה, לופיטה ניונגו, שרליז ת'רון, מאט דיימון, רוברט פטינסון ואן האת'וויי.
הסרט עתיד לעלות לאקרנים ב-17 ביולי 2026, בהפצתה של סרטי יוניברסל.
רקע עלילתי

עלילת הסרט עתידה לעקוב אחר תלאותיו וקורותיו של אודיסאוס, מלך איתקה, במהלך מסעו המסוכן הביתה לאחר מלחמת טרויה, בד בבד, עתיד הסרט להציג גם את קורותיו של טלמאכוס, בנו של אודיסאוס, בחיפושיו אחר אביו.
צוות השחקנים

מאט דיימון - אודיסיאוס
טום הולנד
אן האת'וויי
זנדאיה
לופיטה ניונגו
רוברט פטינסון
שרליז ת'רון
בני ספדי
אליוט פייג'
הימש פאטל
ביל ארווין
סמנתה מורטון
ג'ון ברנטל
ג'ון לגוויזאמו
ג'סי גרסיה
וויל יון לי
רפי גברון
שיילו פרננדז
קורי הוקינס
ג'ימי גונזלס
ניק טאראבי
מוריס קומפטה
מיה גות'
הפקה > פיתוח

באוקטובר 2024 נמסר כי הקולנוען כריסטופר נולאן יביים סרט חדש. נולאן החל בכתיבת התסריט יחד עם אשתו, אמה תומאס, ועם חברת ההפקות שלו "Syncopy Films". בנוסף דווח כי מאט דיימון נמצא במגעים לככב בתפקיד הראשי, במה שיסמן את שיתוף הפעולה השלישי עם הבמאי לאחר שכיכב גם בסרטיו "בין כוכבים" ו"אופנהיימר". עוד נודע כי נולאן יפיק את הסרט עבור "סרטי יוניברסל" איתם הפיק והפיץ את סרטו האחרון, "אופנהיימר", ולא ישוב לאולפני האחים וורנר, עמם עבד על כל סרטיו הקודמים. לאחר מכן נודע כי בוורנר היו להוטים להחזיר את נולאן לאולפן, וכמחווה של רצון טוב אף כתבו לו צ'ק על סכום בן שבע ספרות של עמלות מסרטו "טנט" עליהן ויתר, אך נולאן התעקש להמשיך לעבוד עם "יוניברסל".
ב-21 באוקטובר נמסר כי טום הולנד עתיד להצטרף לסרט בתפקיד מרכזי; דווח גם כי ככל הנראה הסרט יעלה לאקרנים ביולי 2026.
בנובמבר נמסר כי לוהקו אן האת'וויי, זנדאיה, לופיטה ניונגו, רוברט פטינסון ושרליז ת'רון למצבת השחקנים. במקביל צצו שמועות רבות בנוגע לאופיו של הסרט, שכללו טענות כי הוא סרט אימה או סרט העוסק בעולם הריגול. מקורות מסרו לוראייטי כי תיאורי הסרט שפורסמו אינם נכונים, ו"הוליווד ריפורטר" דחתה השערות כי הסרט יהיה עיבוד לסדרת הטלוויזיה הבריטית "האסיר" אשר נולאן שקל בתחילת שנות ה-2000.
ב-24 בדצמבר 2024 צייצה "יוניברסל" לראשונה הצהרה רשמית על הסרט, בה הוכרז שמו הרשמי, "האודיסיאה", והוצהר כי יהיה אפוס פעולה מיתולוגי. כמו כן אושר רשמית כי יעלה לאקרנים בתאריך 17 ביולי 2026. בהמשך החודש דווח כי לסרט תקציב של 250 מיליון דולר, מה שהופך אותו לסרט היקר ביותר בקריירה של נולאן.
הליהוק לסרט נמשך בתחילת 2025. בני ספדי, אליוט פייג', הימש פאטל, וביל ארווין שכבר שתפו פעולה בעבר עם נולאן הצטרפו לצוות השחקנים, לצד סמנתה מורטון, ג'ון ברנטל, ג'ון לגוויזאמו, ג'סי גרסיה, וויל יון לי, רפי גברון, שיילו פרננדז, קורי הוקינס,  ג'ימי גונזלס, ניק טאראבי, מוריס קומפטה ומיה גות'.
ב-17 בפברואר 2025 חשפה יוניברסל תמונת "מבט ראשון" של דיימון לבוש בתחפושת ואישרה רשמית כי לוהק לתפקיד אודיסאוס. בכך שמה קץ לשמועות כי טום הולנד עתיד לשחק את התפקיד.
הפקה > צילומים

צילומי הסרט עתידים להתחיל בתחילת 2025. באוקטובר 2024, חשף ריצ'רד גלפונד, מנכ"ל IMAX (אנ'), כי במהלך צילומי הסרט ייעשה שימוש בטכנולוגיית IMAX חדשנית שפותחה לאחרונה ולא נעשה בה שימוש מעולם.
הפצה

הסרט עתיד לעלות לאקרנים בארצות הברית בפורמט IMAX ב-17 ביולי 2026.
יהדות אוסטרליה

| --- | --- |

בית הכנסת הגדול בסידני
 ריכוזי אוכלוסייה עיקריים
 מלבורן, סידני, קנברה, אדלייד, פרת', בריסביין, הובארט
 שפות
 אנגלית אוסטרלית, עברית
 דת
 יהדות
יהדות אוסטרליה היא קהילה יהודית גדולה באוסטרליה.
נכון למפקד האוכלוסין ב-2022, יש באוסטרליה כ-118 אלף יהודים, המהווים כ-0.4% מאוכלוסיית המדינה.
היסטוריה

הקהילה הוקמה ככל הנראה עם הגעת גלי ההגירה של האירופאים הראשונים לאוסטרליה בשנת 1788. יהדות אוסטרליה הייתה כל השנים קהילה לא גדולה במיוחד שחיה בתנאים דתיים ורוחניים טובים. יהודי אוסטרליה כמעט שלא סבלו מאנטישמיות, שאמנם הייתה קיימת אך במידה מועטה בלבד.
עד שנת 1901 הייתה אוסטרליה מושבה של בריטניה, אך ההשפעה הבריטית לא חלפה ממנה עוד שנים רבות. יהודים רבים אף שימשו במשרות שונות באוסטרליה מטעם הממשל הבריטי. דוגמה לכך היא הברון שמואל זאמואל, שכיהן לאורך חייו כשופט, שר, וציר של ניו סאות' ווילס בלונדון. השפה באוסטרליה וכן השפה המדוברת על ידי יהודי המדינה היא אנגלית, והיהודים לא התייחדו בניב כלשהו בלמעלה ממאתיים שנות קיום הקהילה.
במשך שנים היוותה אוסטרליה יעד להגירה יהודית, הן בגלל הבריחה מהאנטישמיות ממנה סבלו באירופה, והן מסיבה כלכלית שהחלה עם הבהלה לזהב שהחלה במאה ה-19 ותרמה רבות לכלכלת המדינה שרק צמחה מאז. במשך השנים היגרו לאוסטרליה יהודים ממזרח אירופה, וכן מבריטניה ואירלנד שמהן יצאו באופן כללי גלי הגירה גדולים לאוסטרליה, וביניהם גם יהודים. לפני השואה, במהלכה ולאחריה היגרו יהודים רבים מאירופה לאוסטרליה, וכיום אלו מהווים כ-50 אחוזים מבני הקהילה היהודית באוסטרליה. בשנות ה-80 היגרו לאוסטרליה רבים מיהודי דרום אפריקה שחששו מפני התערערות המשטר במדינתם באותה תקופה.
הקהילה כיום

הקהילה היהודית באוסטרליה היא הקהילה היהודית הגדולה ביותר באזורי אוקיאניה ואסיה (למעט ישראל ורוסיה). הקהילה מתנהלת כמעט לגמרי כקהילה אחת עם הקהילה היהודית בניו זילנד בגלל הקרבה הגאוגרפית. ישנן כיום קהילות יהודיות בערים מלבורן, סידני, קנברה, אדלייד, פרת', בריסביין והובארט. הקהילה כיום, שרובה ממוצא אשכנזי, מונה בהגדרה רחבה כ-150,000 יהודים, ובהגדרה יותר מצומצמת באזור 100,000 יהודים.
קהילה יהודית נוספת באוסטרליה, קטנה מאוד, קיימת גם במדינת טסמניה ובשנת 1900 היו באי זה כ-190 יהודים. ב-2006 היו בטסמניה 236 יהודים.
בעיר מלבורן יש קהילה חרדית קטנה בשם 'עדת ישראל' הנאמדת בכ-300 משפחות. עד שנות ה-90 היה רב הקהילה הרב אלימלך אשכנזי (מגזע חסידות אלעסק). רב הקהילה עד 2018 היה הרב אברהם צבי בעק, חסיד ויז'ניץ. בית הכנסת המרכזי של הקהילה עומד בראשותו והוא בית כנסת חסידי בנוסח ספרד. בית כנסת נוסף, שהוקם על ידי ישיבת לייקווד ככולל אברכים, מתנהל בנוסח אשכנז, בית כנסת נוסף הוא של חסידי גור. הקהילה מאופיינת באחדות ובאחווה, כך למשל, חסידי סאטמר וחסידי בעלז (המונים עשרות מבני הקהילה) מתפללים בבית כנסת אחד. מלבד קהילה זו, ישנה קהילה חב"דית מתפתחת עם מוסדות חינוך רבים וכן ישנם שלוחי חב"ד ברחבי אוסטרליה, בעיקר בסידני. בין הרבנים החב"דים הבולטים נמנה משה גוטניק.
ישראלים באוסטרליה

אוסטרליה מהווה יעד מרכזי להגירה של ישראלים, במידה רבה בשל איכות החיים הגבוהה יחסית במדינה, וכן בשל מדיניות ההגירה האוסטרלית אשר מעודדת הגירת בעלי מקצועות נדרשים. בכל שנה מקבלים כמה מאות ישראלים מעמד של תושבות קבע אוסטרלית, שמהווה למעשה את השלב העיקרי הראשון בתהליך ההגירה לאוסטרליה.
על פי הדוקטורט של חוקר הגירת הישראלים לאוסטרליה, רן פורת, באוניברסיטת מונאש, בראשית העשור השני של המאה ה-21 מונים הישראלים באוסטרליה כ-15 אלף נפש. מרביתם מתגוררים בערי הראשה, מלבורן וסידני. במדינת ויקטוריה יש את הריכוז הגאוגרפי הגבוה ביותר של ישראלים בפרברים המזרחים של מלבורן, הסמוכים לשכונות היהודיות ("הגטו") קרי הפרברים תחת סמכות עיריית Glen Eira. אם כי קהילות קטנות של ישראלים קיימות גם בערים אחרות כגון אדלייד, פרת', ביירון ביי ובבריזבן.
קהילה זו משמרת במידה רבה את עצמאותה ואת זהותה הישראלית תוך שימוש יומיומי בשפה העברית, קשרים הדוקים עם ישראל, וקיום של ארגונים מקומיים של ישראלים באוסטרליה. בראשית 2011 הוקם ארגון הגג של הישראלים באוסטרליה (אי"א) שבין היתר מסייע לפעילות תרבות, עמד מאחורי הקמת מועדון עצמאי לעסקים ישראלים באוסטרליה ופעיל מול ממשלת ישראל וארגוני ישראלים אחרים בעולם.
האינטרנט מהווה כר פעילות נרחב ותוסס לישראלים באוסטרליה ומאפשר חיבור בין אלפי ישראלים במדינה לבין חברים ומכרים בארץ. למשל, אתר הבית של הישראלים באוסטרליה "אוסראלים", פורומים מקוונים דוגמת "אוזים" ותחת אתר האינטרנט של תפוז וקבוצות רבות ברשתות חברתיות (כדוגמת פייסבוק) ומקצועיות. מספר מרכזים קהילתיים פועלים בערים הגדולות כיוזמות של גורמים יהודיים (חב"ד, המועצה הציונית), עסקים ישראלים (מסעדות, בתי קפה ועסקים אחרים בעלי זיקה ישראלית מובהקת). בתחום התקשורת ניתן להזכיר את שידורי הרדיו של הרשת הממלכתית SBS בעברית בהובלת השדרנית הוותיקה ניצה לווינשטיין הנקלטים במלבורן ובסידני, כמה תחנות רדיו מקומיות במלבורן ודרך האינטרנט (3ZZZ ו-J-AIR) עם שידורים גם בעברית. מזה כמה שנים מודפס עיתון בעברית בשם Eתון שמופעל על ידי מתנדבים.
כיום ניתן למנות כבר דור המשך של ילידי אוסטרליה שהם ילדים ואף נכדים למהגרים ישראלים. בשנת 2003 נולדו באוסטרליה 53 תינוקות לאב ואם ילידי ישראל, 91 תינוקות לאם ישראלית ואב יליד אוסטרליה, ו-158 תינוקות לאב ישראלי ואם ילידת אוסטרליה. נתונים אלה מלמדים שהקהילה הישראלית באוסטרליה אינה מתבדלת - מרבית ילידי ישראל באוסטרליה מתערים במידה רבה באוכלוסייה המקומית, ובעיקר בקרב הקהילה היהודית. רבים מהישראלים באוסטרליה מקיימים קשרים הדוקים עם הקהילה היהודית המקומית הוותיקה, על אף אורח החיים השונה לעיתים.
ישראלים באוסטרליה > מאפיינים דמוגרפיים

בשנת 1954 נרשמו לראשונה במפקד האוכלוסין האוסטרלי 1,526 ילידי ישראל שחיים במדינת ויקטוריה, מתוכם 40% נוצרים ו-37% יהודים. תוך 7 שנים הקהילה הישראלית בוויקטוריה גדלה ל-2,023, ומאז חלה האטה משמעותית בקצב הגידול שלה. בשנת 2001 נרשמו 2,716 ילידי ישראל בוויקטוריה, מתוכם 70% יהודים ו-13% נוצרים. חצי מילידי ישראל דיווחו כי הם מדברים עברית בבית, שליש דיווחו כי הם מדברים אנגלית ועוד 7% ערבית.
בעוד ב-1971, המקצועות העיקריים בקרב ילידי ישראל בוויקטוריה היו עבודות מלאכה ומסחר (14%) ומיעוטם עסקו באדמיניסטרציה וניהול (7%), בשנת 2001 נרשם כי המקצועות העיקריים היו מקצועות חופשיים, ניהול ואדמיניסטרציה, בעיקר בתחומי הנדל"ן והעסקים (26%), ומיעוט מקרב ילידי ישראל עסקו בעבודות מלאכה ומסחר (6%).
הגיל הממוצע של ילידי ישראל בוויקטוריה נשמר בסביבות ה-40 לאורך השנים 1954–2001. אולם במהלך השנים חלו שינויים במבנה הגילאים: בשנת 1954 קבוצת הגיל הגדולה ביותר הייתה של בני 15-19; בשנת 2001, לעומת זאת, קבוצת הגיל הדומיננטית הייתה של בני 50–54. נתון זה עשוי להצביע על כך שישראלים רבים יותר מהגרים כיום לוויקטוריה ללא ילדים. כמו כן, בעוד בשנת 1954 היה יחס שווה בין גברים ונשים, בשנת 2001 55% מילידי ישראל בוויקטוריה היו גברים.
ישראלים באוסטרליה > ארגונים מרכזיים

הארגונים המרכזיים שקשורים בקהילת הישראלים בוויקטוריה הם "המרכז הישראלי", "המרכז שלנו" ו"בית ויצמן". כמו כן, הקהילה קשורה גם בארגוני-גג יהודיים בוויקטוריה כמו Jewish Community Council of Victoria, State Zionist Council, Woman International Zionist Organization (WIZO).
ליהדות אוסטרליה יש קשר עם מועצה אזורית הערבה התיכונה דרך שותפות ביחד של הסוכנות היהודית.
ראו גם

רשימת המושלים היהודים של אוסטרליה
רשימת חברי הפרלמנטים היהודים באוסטרליה (אנ')
אנטישמיות באוסטרליה (אנ')
מוזיאון השואה של מלבורן